72. ΑΠΟΦΑΣΙΣ ΥΠΟΥΡΓΟΥ ΟΙΚΟΝΟΜΙΚΩΝ Αριθ. Κ. 13830/722 της 5/13 Σεπτ. 1962 (ΦΕΚ Β΄ 324) Περί των προσακτέων πιστοποιητικών δια την λύσιν των κατά τας κειμένας διατάξεις διδομένων εγγυήσεων δια την εξαγωγήν καπνοβιομηχανικών προϊόντων εις το εξωτερικόν. Λαβόντες υπ’ όψιν: Τας διατάξεις του άρθρ. 2 του Ν.Δ. 2946/1954 και της παρ. 1 του άρθρ. 5 της υπ’ αριθ. 97/19.7. 1962 πράξεως του Υπουργικού Συμβουλίου, κυρωθείσης δια του υπ’ αριθ. 4242/1962 Ν.Δ/τος, αποφασίζομεν: Άρθρ.1.-1.Ο εξάγων εις την αλλοδαπήν καπνοβιομηχανικά προϊόντα οφείλει να καταθέτη εις τον οικείον Έφορον Καπνού προ της εκδόσεως της κατά τας κειμένας διατάξεις αδείας μεταφοράς, τραπεζικήν ή αξιόχρεον προσωπικήν εγγύησιν καλύπτουσα τον αναλογούντα εκάστοτε φόρον και τας μετ’ αυτού συνεισπραττομένας εισφοράς κλπ. επί των εν κυκλοφορία, εν τω εσωτερικώ της χώρας ομοειδών προϊόντων της ανωτάτης τιμής λιανικής πωλήσεως, δια την εντός πενταμήνου προθεσμίας από της εξαγωγής των προϊόντων εκ του καπνεργοστασίου προσαγωγήν των υπό του άρθρ. 2 της παρούσης οριζομένων πιστοποιητικών. 2.Η ανωτέρω προθεσμία προσαγωγής του πιστοποιητικού δύναται να παρατείνηται, δια δικαιολογημένην αιτίαν, επί πέντε εισέτι μήνας δι’ αποφάσεων του αρμοδίου Εφόρου Καπνού. Εις εξαιρετικάς περιπτώσεις η προθεσμία αύτη δύναται τη εγκρίσει ημών να παρετείνηται και πέραν του δεκαμήνου. 3.Δεν απαιτείται κατάθεσις εγγυήσεως δι’ αποστολάς καπνοβιομηχανικών προϊόντων εις διεθνείς εκθέσεις της αλλοδαπής ή εξαγωγάς τοιούτων δια διαφηστικούς σκοπούς ενεργουμένας απ’ ευθείας ή κατ’ εντολήν των Δημοσίων Αρχών, του Εθνικού Οργανισμού Καπνού ή των Εμπορικών και Βιομηχανικών Επιμελητηρίων της Ελλάδος. Σελ. 320,32(α) 219-014 4.Εις τας κατά την παρ. 1 εγγυήσεις δέον ν’ αναγράφηται ο αριθμός των κιβωτίων, τα επ’ αυτών σημεία και αριθμοί, ο αριθμός των κυτίων καπνοβιομηχανικών προϊόντων ως και το καθαρόν βάρος αυτών, προκειμένου δε περί σιγαρέττων και πούρων και ο αριθμός των τεμαχίων αυτών. Άρθρ.2.-1.Δια την διαπίστωσιν της εξαγωγής των καπνοβιομηχανικών προϊόντων εις την αλλοδαπήν, την εξόφλησιν της οικείας αιτήσεως κοπής καπνού και την λύσιν της κατά το προηγούμενον άρθρον εγγυήσεως δέον να προσάγηται εμπροθέσμως εις τον αρμόδιον Έφορον Καπνού· α)Βεβαίωσις της Τραπέζης της Ελλάδος, εμφαίνουσα ότι η εις ξένον συνάλλαγμα αξία των εξαχθέντων προϊόντων εισήχθη ή άλλως διεκανονίσθη ή β)Πιστοποιητικόν της Ελληνικής Προξενικής Αρχής, της πλησιεστέρας προς τον λιμένα εκφορτώσεως ή της αρμοδίας Τελωνειακής Αρχής, δια του οποίου να βεβαιώται η εκφόρτωσις των εξαχθέντων προϊόντων εις τον λιμένα τούτον. 2.Επί εξαγωγών ομοίων προϊόντων, ενεργουμένων δια ταχυδρομικών δεμάτων, δέον να προσάγηται βεβαίωσις της ταχυδρομικής αρχής ή της παρ’ αυτή τελωνειακής τοιαύτης, περί της εις το εξωτερικόν εξαγωγής των. 3.Επί των κατά την παρ. 3 του προηγουμένου άρθρου ενεργουμένων αποστολών ομοίων προϊόντων δέον να προσάγηται βεβαίωσις της αρμοδίας Τελωνειακής Αρχής εμφαίνουσα ότι τα προϊόντα ταύτα εφορτώθησαν επί του πλοίου, σιδηροδρόμου ή ετέρου μεταφορικού μέσου, προς εξαγωγήν εις την αλλοδαπήν. 4.Επί τη εμπροθέσμω προσαγωγή των ως άνω πιστοποιητικών θα συντάσσηται επί μεν της κατά το άρθρ. 1 εγγράφου εγγυήσεως πράξις λύσεως ταύτης επί δε των οικείων αιτήσεων κοπής καπνού πράξις εξοφλήσεως τούτων. Άρθρ.3.-Εν περιπτώσει μη εμπροθέσμου προσαγωγής των υπό των παρ. 1 και 2 του προηγουμένου άρθρου πιστοποιητικών ή προσαγωγής τοιούτων μη καλυπτόντων ολόκληρον την εξαχθείσαν ποσότητα, ο αρμόδιος Έφορος Καπνού προέρχεται εις την βεβαίωσιν εν όλω ή κατά το μέρος το αντιστοιχούν εις τα ελλείποντα καπνικά προϊόντα, των εν τη εγγυήσει αναφερομένων ποσών φόρου και εισφοράς υπέρ ΟΓ Α, ως δημοσίου εσόδου και επιδιώκει την είσπραξιν αυτών κατά τας διατάξεις περί εισπράξεως δημοσίων εσόδων. Άρθρ.4.-1.Αι διατάξεις της παρούσης εφαρμόζονται και δια τας ήδη συντελεσθείσας εξαγωγάς καπνοβιομηχανικών προϊόντων. Η παρούσα δημοσιευθήτω δια της Εφημερίδος της Κυβερνήσεως. 28.Ε.α.72 Κώδικας Φορολογίας Καπνού 